Държавен вестник, бр. 22, 2005 г., стр. 19

Б Р О Й  22
Д Ъ Р Ж А В Е Н   В Е С Т Н И К
С Т Р .  19
ПОСТАНОВЛЕНИЕ № 33
ОТ 1 МАРТ 2005 Г.
за изменение и допълнение на Наредбата за
изискванията към бутилираните натурални
минерални, изворни и трапезни води, предназ-
начени за питейни цели, приета с Постановле-
ние № 178 на Министерския съвет от 2004 г.
(ДВ, бр. 68 от 2004 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 5 се правят следните изменения и
допълнения:
1. Алинея 5 се изменя така:
“(5) Анализите на характеристиките и ка-
чествата по ал. 2, т. 2 се извършват трикратно
през интервал от два месеца при издаване на
нов сертификат и еднократно при подновява-
не на съществуващ сертификат от акредитира-
ни лица за изпитване на минерални води.”
2. Алинеи 7 и 8 се изменят така:
“(7) Сертификатът е валиден за срок 5 годи-
ни считано от датата на издаването му.
(8) Подновяване на сертификата се допуска
в срока по ал. 7.”
3. Създава се ал. 9:
“(9) Издаването и подновяването на серти-
фиката се извършва по реда на чл. 35 от Наред-
ба № 1 от 2000 г. за проучването, ползването и
опазването на подземните води (обн., ДВ, бр. 57
от 2000 г.; попр., бр. 64 от 2000 г.).”
§ 2. В чл. 14 се правят следните изменения и
допълнения:
1. Създава се нова ал. 4:
“(4) Когато методът на обработка отговаря
на изискванията на чл. 13, министърът на здра-
веопазването издава удостоверение за съответ-
ствие на обработката с разпоредбите на чл. 13,
ал. 2, т. 2 или ал. 4.”
2. Досегашната ал. 4 става ал. 5.
§ 3. В § 4 от преходните и заключителните
разпоредби се правят следните изменения и
допълнения:
1. Досегашният текст става ал. 1.
2. Създава се ал. 2:
“(2) Бутилираните води, които не отгова-
рят на изискванията на чл. 22, ал. 3, т. 5, мо-
гат да се пускат и предлагат на пазара до
1 януари 2006 г.”
Заключителна разпоредба
§ 4. Постановлението влиза в сила от
1 март 2005 г.
Министър-председател:
Симеон Сакскобургготски
Главен секретар на Министерския съвет:
Севдалин Мавров
10394
ПОСТАНОВЛЕНИЕ № 34
ОТ 1 МАРТ 2005 Г.
за приемане на Наредба за специфичните изис-
квания към мазнините за мазане
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за специ-
фичните изисквания към мазнините за мазане.
Министър-председател:
Симеон Сакскобургготски
Главен секретар на Министерския съвет:
Севдалин Мавров
НАРЕДБА
за специфичните изисквания към мазнините
за мазане
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят специ-
фичните изисквания към мазнините за мазане,
определени в приложение № 1, които са пред-
назначени за човешка консумация, и
1. съдържат мазнини не по-малко от 10 на
сто и по-малко от 90 на сто спрямо общата маса
на продукта;
2. съдържат чисти мазнини (без готварска
сол) не по-малко от 2/3 спрямо сухото вещество
на продукта.
(2) Наредбата се прилага за тези мазнини за
мазане, които при температура 20 °С остават в
твърдо състояние и са годни за мазане.
Чл. 2. (1) Мазнините за мазане, предназна-
чени за консумация от крайния потребител,
както и тези, предназначени за снабдяване на
заведения за обществено хранене или на други
места, където те се предлагат на крайния по-
требител, се пускат на пазара само ако отгова-
рят на изискванията на наредбата.
(2) Наредбата не се прилага за мазнините за
мазане, подлежащи на последваща обработка.
Г л а в а  в т о р а
СПЕЦИФИЧНИ ИЗИСКВАНИЯ КЪМ МАЗ-
НИНИТЕ ЗА МАЗАНЕ
Чл. 3. (1) Търговските наименования, опреде-
лени в приложение № 2, могат да се използват
само при етикетирането и представянето на маз-
нините за мазане, които отговарят на съответни-
те им описания, определени в приложението.
(2) Забранява се използването на наимено-
ванията, определени в приложение № 2, за оз-
начаване на други продукти с изключение на:
1. продукти, за които тези наименования
традиционно се употребяват и техният произ-
ход и състав са известни;
2. употребата на тези наименования като
термини при описание на характерно качество
на продукта;
3. продукти, чието съдържание на мазнини е
равно или повече от 90 на сто.